Vaikų balsas

Vaikų balsas – renginys, kuriame vaikų sprendimu apdovanojami Lietuvos muzikinio ir šou verslo pasaulio atstovai, įvairūs visuomenininkai ir kiti objektai. Renginį, skirtą vaikams, organizuoja viena didžiausių Lietuvos komercinių televizijų TV3. Nominacijų nugalėtojai paskelbiami finaliniame „Vaikų balso“ koncerte vykstančiame kiekvienų metų birželio 1 d., t. y., Pasaulinę vaikų gynimo dieną. Tam tikrose anketose gali balsuoti tik vaikai (nesulaukę 18 m.). Pirmasis toks renginys vyko 2005 m. Vilniaus pramogų arenoje.

 Vaikų balsas 2005 

 Nugalėtojai 
Beveik du mėnesius trukusiuose rinkimuose už mylimiausius, mėgstamiausius, populiariausius dainininkus, dainininkes, sportininkus, dainas, knygas, filmus, žaidimus, muzikos grupes, gyvūnus, leidinius ir žmones balsavo net 21 748 vaikai iš visos Lietuvos.
 Metų grupė – Mokinukės
 Metų atlikėja – Violeta Riaubiškytė
 Metų atlikėjas – Stano
 Metų daina – Hokšila su Linu Adomaičiu „Pasaulis gražus“
 Metų sportininkas – Tanoka Beard
 Metų filmas – Šrekas 2
 Metų knyga – J. K. Rowling „Haris Poteris ir Fenikso brolija"
 Metų žaidimas – The Sims 2(Apdovanojimą už jį atsiėmė kompanijos „GNT Lietuva“ produktų vadybininkas Andrius Kubiliūnas)
 Metų profesija – dainininkas
 Metų gyvūnas – šuo (apdovanojimas buvo atiduotas Lietuvos muitinės Labradoro retriverių veislės tarnybiniam šuniui Lorui, kuris per šešerius tarnybos metus muitinėje dešimt kartų aptiko narkotinių ir psichotropinių medžiagų už 2 mln. litų. Apdovanojimą paėmė Eugenijus Matusevičius – Lietuvos muitinės kinologas)
 Metų spauda – žurnalas „Naminukas“ (apdovanojimą atsiėmė leidinio reklamos vadybininkė Eglė Narušienė)
 Metų žmogus – Nomeda Marčėnaitė

 CD 
Po 2005-ųjų Vaikų balso apdovanojimų buvo išleista 15 dainų kompaktinė plokštelė (platintojas „Intervid“), kurioje savo kūrinius vaikams skyrė tokios Lietuvos pramogų pasaulio garsenybės kaip: Delfinai, Mokinukės, Vytautas Kernagis ir kt. Didelė dalis šiame albume esančių kūrinių skambėjo pirmųjų Lietuvoje vaikų rinkimų „Vaikų balsas 2005" finaliniame renginyje sostinės Ledo rūmuose, kurį birželio 1-ąją – Vaikų gynimo dieną surengė TV3 televizija.

 Vaikų balsas 2006 
2006-aisiais, kaip įprasta, birželio 1 d. (tarptautinę vaikų gynimo dieną), „Vaikų balso 2006“ apdovanojimų ceremonija vyko pilnutėlėje Vilniaus „Utenos“ pramogų arenoje. Apdovanojimuose dalyvavo daugybė muzikos, sporto, televizijos žvaigždžių, o didžiausiu ir garbingiausiu vakaro svečiu tapo „Vaikų metų žmogumi” išrinktas Lietuvos Respublikos prezidentas Valdas Adamkus. Tris mėnesius trukusiuose rinkimuose balsavo daugiau nei pernai – net 24 629 vaikai iš visos Lietuvos. Specialias dainas ir pasirodymus „Vaikų balsas 2006” apdovanojimų ceremonijai paruošė Violeta Riaubiškytė su Vaidu iš „Dangaus”, Žilvinas Žvagulis su „Mokinukėmis”, Alanas Chošnau, Linas ir Simona, „Mango”, „N.E.O”, „69 Danguje”,
„Delfinai”, „Kastaneda”, „Raketa”, „Dangaus” dalyviai, popchoras „O-lia-lia”. Scenoje, šokant spalvingiems fontanams, magiškiausiais triukais vaikus stebino garsiausi Lietuvos stebukladariai, pasakų ir filmų herojais persirengę šėlo beveik trys šimtai mažųjų šokėjų, gimnastų ir dainorėlių. Renginį, kaip įprasta, rengė ir transliavo televizija TV3.

 Nugalėtojai 
 Metų grupė – 69 danguje
 Metų atlikėja – Vilija Matačiūnaitė
 Metų atlikėjas – Žilvinas Žvagulis
 Metų daina – Mokinukės „Mažyti mielas“
 Metų sportininkas – Žydrūnas Savickas
 Metų filmas – Ledynmetis 2
 Metų knyga – J. K. Rowling „Haris Poteris ir Netikras princas”
 Metų žaidimas – The Sims
 Metų profesija – dainininkas
 Metų žmogus – Valdas Adamkus

 Vaikų balsas 2007 
2007 m. ceremonija vyko Kauno sporto halėje. Renginio tematika buvo cirko arena. Apdovanojimus vedė vedė TV laidų žvaigždės Andrius Rožickas ir Violeta Riaubiškytė. Kaip ir tikrame cirke, scenoje pasirodė įvairūs gyvūnai, programą atliko ir „Baltijos cirkas“. Renginyje koncertavo Violeta Riaubiškytė, Deivis, Žilvinas Žvagulis, „Mango”, Mantas, Mino, Mia ir Deivydas Meškauskas, „Mokinukės” ir mažieji „LT United” antrininkai iš menų studijos „Terra Bella”.

Šiuose „Vaikų balso“ apdovanojimuose sulaukta rekordinio balsuotojų skaičiaus – 29631.
 Nugalėtojai 
 Metų dainininkas – Mantas Jankavičius
 Metų dainininkė – Simona
 Metų daina – „Gyvenu“ (69 Danguje)
 Metų grupė – 69 Danguje
 Metų sportininkas – krepšininkas Mantas Kalnietis
 Metų žmogus – aktorė Nelly Uvarova
 Metų filmas – „Garfildas 2“
 Metų knyga – J. K. Rowling „Haris Poteris ir netikras princas“
 Metų žaidimas – „Need for Speed: Carbon“
 Metų profesija – šokėjas

 Vaikų balsas 2008 
2008 m. birželio 1 d. ceremonija vyko Vilniaus Utenos pramogų arenoje. Renginio tematika buvo Olimpiada. Apdovanojimus vedė deivė - Violeta Riaubiškytė ir Asteriksas - Vitalijus Cololo. Renginio metu pasirodė daug grupių ir atlikėjų.

 Nugalėtojai 
 Metų grupė – 69 danguje
 Vaikų metų dainininkė – Mia
 Vaikų metų dainininkas – Vaidas
 Vaikų metų daina – „Skrisim“ 69 danguje
 Vaikų metų sportininkas – Žydrūnas Savickas
 Vaikų metų filmas – „Simpsonų filmas“
 Vaikų metų knyga – „Haris Poteris ir Mirties relikvijos“
 Vaikų metų žaislas – Kompiuteris
 Vaikų metų TV laidų vedėjas – Vytautas Šapranauskas (1958–2013)
 Vaikų metų žmogus – Mama

 Vaikų balsas 2009 
2009 m. balandžio 8 d. ceremonija vyko Marijampolės kultūros centre. Renginyje buvo narpliojama detektyvinė Velykų istorija. Apdovanojimus vedė Velykų Zuikis - Vitalijus Cololo ir Velykė - Inga Norkutė. Koncerte dalyvavo visas būrys atlikėjų: Rytis Cicinas, Marijonas Mikutavičius, „Yva“, „69 danguje“, Mios ir Vaido Duetas, Lina Joy, „Mokinukės“ ir kiti.

 Nugalėtojai 
 Vaikų metų TV laidų vedėjas – Vitalijus Cololo
 Vaikų metų dainininkas – Mantas Jankavičius
 Vaikų metų dainininkė – Eglė Jurgaitytė
 Vaikų metų aktorius – Marius Jampolskis
 Metų grupė – 69 danguje
 Vaikų metų filmas – „Madagaskaras 2“
 Vaikų metų daina – Mantas „Čiuožki”
 Vaikų metų knyga – „Haris Poteris ir Mirties relikvijos“

Kategorija:Lietuvos meno apdovanojimai
Kategorija:Muzikiniai renginiai
Kategorija:Vaikų muzika
Kategorija:Vaikų renginiai
Kategorija:Kasmetiniai renginiai
Kategorija:TV3 laidos